مینارہ باب مغاربہ

مینارہ بابِ مغاربہ (جسے منارۃ فخریہ بھی کہا جاتا ہے) مسجد اقصیٰ مبارک کے جنوب مغربی کونے میں واقع ایک مینارہ ہے، جو بابِ مغاربہ کے قریب اور جامع النساء کے شمال مغربی حصے کے اوپر واقع ہے۔ اس مئذنے کو "منارہ فخریہ" اس لیے کہا جاتا ہے کہ اس کی نگرانی اور تعمیر قاضی شیخ شرف الدین بن فخر الدین خلیلی (ناظر اوقافِ اسلامی، بیت المقدس) نے کی تھی، جنھوں نے سنہ 1278ء (677ھ) میں اس مینارے اور قریبی مدرسہ فخریہ کی تعمیر کروائی۔ یہ سب کچھ عہدِ مملوکی میں ہوا۔
 تعارف و ساخت 
یہ مینارہ بغیر بنیادوں کے تعمیر کیا گیا اور مسجد اقصیٰ کی سب سے چھوٹی مینار ہے جس کی اونچائی محض 23.5 میٹر ہے۔ 1922ء (1341ھ) کے زلزلے میں اس کا بالائی حصہ شگاف زدہ ہو گیا جسے مجلس اسلامی الاعلیٰ نے منہدم کر کے اسی سال نئے اور خوبصورت طرز پر دوبارہ تعمیر کیا اور اس کے اوپر ایک قبہ بھی رکھا جو پہلے موجود نہ تھا۔ بعد ازاں لجنة إعمار مسجد اقصى مبارک نے اس کی مرمت کی اور اس کے قبے کو سیسے (رصاص) سے ڈھانپ دیا۔كتاب أطلس معالم المسجد الأقصى لعبد الله معروف 1431هـ - 2010م مؤسسة الفرسان للنشر والتوزيع
تصغیر|بائیں|مینار فخاریہ، مسجد اقصٰی کے چار میناروں میں سے ایک مسجد اقصٰی کے مینارے، جمعیة الأقصی لرعایة الأوقاف والمقدسات الإسلامیة۔ 
 طرزِ تعمیر 
مینارہ ایک بلند مربع بنیاد پر قائم ہے، جس کے شمالی رخ پر ایک داخلی دروازہ ہے جس تک سیڑھی کے ذریعے پہنچا جاتا ہے۔ یہ سیڑھی جامع النساء اور جامع مغاربہ کی عمارتوں کے سنگم پر، جنوب مغربی گوشے میں واقع ہے۔

بنیاد کے اوپر پہلی مربع منزل ہے، جس کے اوپر ایک خوبصورت پتھری شرفہ (بالکونی) بنی ہوئی ہے جو مقرنصات (معماری طرز کے جھروکے) سے مزین ہے۔ اس شرفے پر ایک چھوٹا مربع کمرہ بنایا گیا ہے جس پر 1341ھ/1922ء کی تجدید کا کتبہ کندہ ہے۔ اس کے اوپر ایک نہایت خوبصورت پتھری گنبد ہے جسے سیسے سے ڈھانپا گیا ہے۔

آج یہ مینارہ مسجد اقصیٰ کے صحن سے 50 زینے چڑھ کر پہنچا جا سکتا ہے، جو متحف اسلامی (سابقہ جامع مغاربہ) کے سامنے واقع ہیں۔ دليل مدينة القدس (منارات مقدسية)، وزارة الأوقاف والشؤون الدينية، مؤسسة إحياء التراث والبحوث الإسلامية، 2010

 حوالہ جات 

زمرہ:عربی طرز تعمیر
زمرہ:مسجد اقصٰی